Pr Heidy Purga

Kultuuriminister 3.12.2024

KIRJALIK KÜSIMUS

**2 miljoniline kärbe Rahvusringhäälingus**

Lugupeetud proua Heidy Purga

Ministri ülesanne ei ole üksnes tuvastada eelarves kärpekohti ja määrata kokku hoitavad summad, vaid ka tagada, et tehtavad kärped põhjustaksid võimalikult vähe kahju senistele saavutustele ja toimivatele lahendustele. Rahvusringhäälingu tegevjuhtkond on nüüd leidnud, et likvideerida tuleb Lääne-Eesti erikorrespondendi töökoht. Selline otsus on suur kaotus kahele maakonnale - Läänemaale ja Hiiumaale. Kärpe suunamist Rahvusringhäälingus ei saa minister juhtida, aga hea poliitilise tahte korral saab minister suunata kokkuhoiu suunda, valdkonda ning kokkuhoiu suurust.  Regionaalpoliitiliselt on ebaõiglane nii Läänemaa kui Hiiumaa suhtes, et siiani on valitsuse poolt tegemata Rohuküla raudtee rahastamise otsus aga veelgi süvendab ebaõiglust, et ERR on sunnitud oma kärpe suunama just nende 2 maakonna suunas.

Lähtudes Riigikogu kodu- ja töökorra seaduse paragrahvist 147, palun vastata allolevatele küsimustele:

1. Kui Läänemaa ja Hiiumaa omavalitsused leiavad vahendid Lääne-Eesti reporteri töökoha rahastamiseks ning on valmis sõlmima ERR-iga pikemaajalise koostöölepingu, kas kaalute kultuuriministrina vastava kärpe summa vähendamist?
2. Kas olete tänases olukorras kaalunud ja analüüsinud võimalust jätta Rahvusringhääling kärbetest täielikult välja, arvestades, et tegelikult on organisatsioonil pigem vajadus eelarve suurendamise, mitte vähendamise järele?

Jaanus Karilaid

Riigikogu liige